Den Nord-Cimbriske Tilskuer, 1828-03-25
Udenlandsk. De græsketyrkiske Anliggender. Det var den 18de Januar Kl. 11 om Aftenen, at Capo d'Jstrias paa det engelske Linieskib Warspite, ledsaget af den psariotiske Brig Hector, ankom til Nauplion; ved Dagens Anbrud hilsede Batterierne. ham med Artillerie-Salver, som blev af Linieskibet besvaret ved at heise det græske Flag, og skyde 15 Kanonskud. Authoriteterne og Primaterne begave sig da ombord for at ønske Gubernatoren, velkommen. Den 20de begav Greven sig i Land, hvor han blev modtaget med Jubel af Folket, og en Olivenkrands blev overrakt ham, som han modtog og, holdende den i Haanden, begav sig i St. Georgkirken for at bivaane Gudstjenesteen; han drog derfra ind i et af de bedst indrettede Huse, hvor alle de civile og militaire Embedsmænd gjorde ham deres Opvartning, og derfra begav Hs. Excellence sig med Følge ombord igjen. Den 21de afseilede han med Linieskibet til Ægina, hvor Ankomsten skeete den 23de, Regjerings Medlemmerne gjorde ham deres Opvartning den 24de, og Commandanten paa the warspite gav en Frokost, hvortil ogsaa Officererne paa den derliggende franske Fregat Junon vare indbudne; herpaa begav Greven sig iland, hvor han blev modtaget af Folket med Glædesyttringer, bivaanede Gudstjenesten i Cathedralkirken, og besøgte derefter Helten Canariss's Familie. Den provisoriske Regjerings-Commission udstædte den 24de Januar en Bekjendtgjørelse, hvori den ved Hs. Excellences Ankomst erklærer dens Functioner at være ophørt, og takker Nationen for den beviste Tiltroe. Herpaa følger Gubernatorens Svar af 29de Januar, og en Skrivelse til Senatet, hvori han erklærer at han ved Overtagelsen af den ham overdragne høie Post, haaber at Senatet efter Kræfter vil understøtte ham. Den 1ste Febr. gjorde Hans Excellence bekjendt, at han havde i Sinde i April Maaned at sammenkalde en nye National-Forsamling, hvorover han ønsker at erfare alle Repræsentanternes Formening. End videre er en Commission af 27 Medlemmer nedsat, under Navn af Panhellenikon (det samlede Grækerland) og disse have udstædt en Bekjendtgjørelse, ifølge hvilken et Finants=Departement er oprettet under Georg Konturiotis, som Chef, et Departement for de udenlandske Anliggender under Andreas Zaimis og et Krigsdepartement under Pietro Mauromichalis (Mainotternes Petro Bei). Den bekjendte Taler Hr. Spiridion Trikupis er bleven beklædt med en Erkekantslers Værdighed. Fra Corfu meldes under 20de f. M., at Lord Overcommissionairen Hr. Adams har været i Modon, og havt en lang Samtale, efter hvilken han gav Befaling i til, at en Fregat med en Sekretair og en af Jbrahims Officerer, skulle afgaae til Alexandrien, og en Brig afseile til London. Som det synes, har denne Conferents angaaet Moreas Rømning for ægyptiske Tropper. Den ægyptiske Overbefalingshaver modtog Lorden med megen Pomp under et kostbart Telt og med alle tilbørlige Æresbeviisninger; ved hans Ankomst holdt han en Revne over 4 a 5000 Md. Fra Bucharest skrives, at Krigs udrustningerne i det tyrkiske Rige blive drevne i med megen Virksomhed, Fyrstendømmene have for nogle Dage siden erlagt deres Krigs-Udstyr, og den af Porten udskrevne Leverance af Heste, som for Wallachiet alene beløb sig til 4000 Stykker, er skikket til Adrianopel. Bojarerne i begge Fyrstendømmer, have ellers faaet den Forsikkring: af Storherren, at selv i Tilfælde at Porten skulle i komme i Krig med en fremmed Magt, skal Moldan og Wallachiet aldrig blive betraadt af tyrkiske Tropper. - - For Øvrigt kan man nu efter hvad der skrives fra London, ansee Krigen som vis, da alle Blade af 13de og 14de Dennes, indeholde den bestemte Efterretning, at den russiske Gesandt i London, Fyrst Lievenhar erholdt af hans Regjering, KrigsErklæringen mod Tyrkerne, og har officielt meddeelt den engelske Regjering samme. Erklæringens fuldkomne Jndhold var endnu ikke offentligt bekjendt, dog hedder det, at Rusland angiver Brudet af Tractaten i Akjerman, som Grund.